Document ID: /roh_data/filtered/fineweb-2-filterrobots_roh.jsonl.gz/73864

La Val di Fiemme - geografia ed istorgia
- Glindesdi, 4.3.2013, 8:47
La Val di Fiemme (Fleimstal) sa chatta en las Dolomitas, en il nordost da Trient. Ella è era ina communitad da vals da la provinzia autonoma dal Trentino. La Val di Fiemme ha ina surfatscha da 415 km² ed ina populaziun da passa 19'370 persunas. La chapitala è Cavalese.
La regiun da sport d'enviern
La Val di Fiemme è ina da las pli impurtantas regiuns da sport d'enviern en l'Italia. Ils pli enconuschents lieus èn Predazzo, Cavalese, Castello-Molina di Fiemme e Tesero. A Predazzo èn las concurrenzas da siglir cun skis ed al Lago di Tesero las cursas da passlung.
Istorgia
Enconuschent è ch'in mir da serra sper Tesero en la Val di Stava è rut ils 19 da zercladur 1985. Questa tragedia ha caschunà 268 morts. Dal rest han ils constructurs dad instruments da musica duvrà la laina da pign ord ils culms da la Val di Fiemme. Quai cunzunt per instruments d'artg ed ils funds da resonanza dals clavazins. Il pli enconuschent è vaira segir il constructur da gìas, Antonio Stradivari che ha duvrà la laina da resonanza da la Val di Fiemme.